Θεσσαλονίκη, 07/03/2025

**Οι νέοι απόφοιτοι του Lidl UP: Learn & Work ξεκινούν την καριέρα τους ως Υποδιευθυντές Καταστημάτων**

**Το επιτυχημένο πρόγραμμα διττής εκπαίδευσης της Lidl Ελλάς προσφέρει ανταγωνιστικές αποδοχές, με μισθούς που ξεπερνούν τα 1.500€, και διαμορφώνει το μέλλον του Λιανικού Εμπορίου.**

Με μεγάλη επιτυχία πραγματοποιήθηκε η τελετή αποφοίτησης του προγράμματος **Lidl UP: Learn & Work**, επιβεβαιώνοντας για ακόμη μια φορά τη δέσμευση της **Lidl Ελλάς** στην ανάπτυξη και υποστήριξη της νέας γενιάς επαγγελματιών του Λιανικού Εμπορίου.

Στην εκδήλωση παρευρέθηκαν εκπρόσωποι του **Ελληνογερμανικού Επιμελητηρίου, της Δημόσιας Πειραματικής ΣΑΕΚ Γλυφάδας**, του **Τύπου**, καθώς και **στελέχη της Lidl Ελλάς**. Ο **Martin Brandenburger, Chief Executive Officer της Lidl Ελλάς**, και η **Νικολέττα Κολομπούρδα**, **Chief People Officer της Lidl Ελλάς,** απηύθυναν θερμούς χαιρετισμούς στους αποφοίτους, υπογραμμίζοντας τη σημασία της συνεχούς μάθησης και της επαγγελματικής ανέλιξης.

«Σήμερα τιμούμε τους αποφοίτους του δεύτερου κύκλου Lidl UP: Learn & Work, οι οποίοι ξεκινούν δυναμικά την επαγγελματική τους πορεία ως Υποδιευθυντές Καταστημάτων με μισθό που υπερβαίνει τα 1.500€. Η δέσμευσή μας για δίκαιες αμοιβές και ένα υποστηρικτικό εργασιακό περιβάλλον αποδεικνύεται έμπρακτα για μια ακόμα φορά. Από την **1η Μαρτίου αυξήσαμε τον κατώτατο μισθό πλήρους απασχόλησης της Lidl στα 1.050€ μεικτά**, επισφραγίζοντας την συνεχή δέσμευσή μας ως προς την ευημερία της ομάδας της. Επενδύουμε στους ανθρώπους μας, διαμορφώνοντας ένα περιβάλλον εργασίας που προάγει την εξέλιξη και την επιβράβευση.» **δήλωσε η Νικολέττα Κολομπούρδα, Chief People Officer της Lidl Ελλάς.**

Η **Lidl Ελλάς**, μέσα από το πρόγραμμα **Lidl UP: Learn & Work,** συνεχίζει να προσφέρει μοναδικές ευκαιρίες επαγγελματικής ανέλιξης, ενώ η **εταιρεία** σχεδιάζει τoν επόμενο κύκλο του προγράμματος, καθώς και νέες πρωτοβουλίες για την ανάπτυξη των μελλοντικών στελεχών.

Για περισσότερες πληροφορίες σχετικά με το πρόγραμμα επισκεφθείτε την ιστοσελίδα [team.lidl.gr](https://team.lidl.gr/). Οι αιτήσεις για τον τρίτο κύκλο του προγράμματος αναμένεται να ανοίξουν μέσα στους επόμενους μήνες.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

**team.**[**lidl**](https://team.lidl.gr/)**.gr**

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

**[tiktok.com/@lidlhellas](https://www.tiktok.com/@lidlhellas?lang=en)**